ລົດໄຟຄວາມໄວສູງຂອງຈີນ
ຈີນເປີດລາງລົດໄຟຄວາມໄວສູງໃໝ່ສຸດ ເຊື່ອມຕໍ່ເຂດປາກແມ່ນໍ້າຢັງເຊ
ຈີນໄດ້ເປີດທາງລົດໄຟຄວາມໄວສູງທີ່ເຊື່ອມຕໍ່ນະຄອນ ຊຽງໄຮ້ແລະເມືອງຫັງໂຈ ຊຶ່ງເປັນບາດກ້າວອັນລ່າສຸດ ໃນແຜນການອັນທະເຍີທະຍານ ເພື່ອຈະຂະຫຍາຍໃນ ອັນທີ່ເປັນຕາໜ່າງທາງລົດໄຟຄວາມໄວສູງທີ່ໃຫຍ່ທີ່ສຸດ ໃນໂລກຢູ່ແລ້ວນັ້ນ ລົດໄຟຂະບວນທຳອິດໄດ້ເລີ້ມອອກເດີນທາງເທິງທາງ ລົດໄຟສາຍດັ່ງກ່າວໃນວັນອັງຄານມື້ນີ້ ດ້ວຍຄວາມໄວ ເຖິງ 350 ກິໂລແມັດຕໍ່ຊົ່ວໂມງແລະໃຊ້ເວລາແລ່ນໃນ ໄລຍະທາງ 202 ຫຼັກກິໂລແມັດ ແຕ່ພຽງ 45 ນາທີທໍ່ ນັ້ນ ເຈົ້າຄອງນະຄອນຊຽງໄຮ້ກ່າວວ່າ ທາງລົດໄຟດັ່ງກ່າວຈະ ເລັ່ງລັດການເຊື່ອມຕໍ່ໃນເຂດສາມຫຼ່ຽມປາກແມ່ນໍ້າຢັງເຊ ປັດຈຸບັນຈີນມີທາງລົດໄຟຄວາມໄວສູງຍາວ 7,431 ຫຼັກ ກິໂລແມັດ ຫລາຍກ່ວາ 3 ເທົ່າຂອງປະເທດຍີ່ປຸ່ນ ເປົ້າໝາຍຂອງຈີນກໍຄືໃຫ້ມີທາງລົດໄຟຄວາມໄວສູງຍາວ 13,000 ຫຼັກກິໂລແມັດພາຍໃນປີ 2012 ແລະຮັບໃຊ້ປະຊາຊົນຫຼາຍກວ່າ 90% ຂອງຈີນພາຍໃນປີ 2020 ຄາດວ່າຕົ້ນທຶນ ໃນການກໍ່ສ້າງທັງໝົດມີມູນຄ່າ 300 ຕື້ໂດລາ